Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1996. évi CIII. törvény a Magyar Köztársaság és a Vietnami
Paragraph Index: 513

7. § (1) bekezdése rögzíti, hogy „a Magyar Köztársaság jogrendszere elfogadja a nemzetközi jog általánosan elismert szabályait, biztosítja továbbá a nemzetközi jogi kötelezettségek és a belső jog összhangját. Az Alkotmány 28/C. § (5) bekezdés b) pontja ezen alkotmányos kötelezettség teljesítését célozza azáltal, hogy megelőzi olyan jogi helyzet kialakulását, amikor az Országgyűlés két, egymással ellentétes kötelezettségének lenne kénytelen eleget tenni. A népszavazási kezdeményezésben szereplő kérdés kapcsán, eredményes népszavazás esetén az Országgyűlést olyan jogalkotási kötelezettség terhelné, amelynek értelmében nemzetközi szerződésben vállalt kötelezettségekkel ellentétes jogszabályt kellene alkotni. Az adott kérdésben a határozati javaslatban felsorolt kétoldalú beruházásvédelmi megállapodások tekintetében a jogalkotás oly módon sértené a megállapodásokat, hogy az egyértelmű szerződésszegéshez vezetne. Az OECD megállapodással kapcsolatban maga a Megállapodás lehetővé teszi bizonyos feltételek esetében az utólagos rezerváció tételét, ezek azonban ebben az esetben nem állnak fenn. Lehetséges derogációval is élni, ehhez azonban azt szükséges igazolni, hogy az adott liberalizációs intézkedés fenntartása súlyos gazdasági és pénzügyi zavarokat okoz az ország számára. Derogációval lehetséges élni átmeneti időre fizetési mérleg nehézségek esetén is. Minden esetben azonban végső soron a szervezet dönti el, hogy elfogadja-e a derogációt. Amenynyiben nem fogadja el, úgy az azzal ellentétes intézkedés nyílt szerződésszegésnek minősül. A határozati javaslat nem foglalkozik külön azzal a kérdéssel, hogy az egyházak jelenlegi földtulajdon szerzésének lehetőségét korlátozó esetleges jogszabály milyen nemzetközi szerződéseket érintene, de megfogalmazható az a kérdés, hogy alkotmányosan lehet-e különbséget tenni a tulajdonszerzés vonatkozásában egyház és egyház között annak alapján, hogy az egyik külföldi a másik belföldi. Dr. Gál Zoltán s. k., az Országgyűlés elnöke Boros László s. k., Gyimóthy Géza s. k., az Országgyűlés jegyzője az Országgyűlés jegyzője Az Országgyűlés 24/1998. (III. 11.) OGY határozata a biztosítási önkormányzatok alapszabályának és a felügyelő bizottságok ügyrendjének jóváhagyásáról* Az Országgyűlés a társadalombiztosítás önkormányzati

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes